Ծնվել է 1951թ. հունվարի 3-ին, ՀՀ Արտաշատի շրջանի Այգեզարդ գյուղում: Ավարտելով տեղի միջնակարգ դպրոցը՝ աշխատել է Կուլտուրայի տանը՝ որպես գեղարվեստական մասի ղեկավար: Այնուհետև ընդունվել և ավարտել է Արտաշատի Ա.Խարազյանի անվան պետական դրամատիկական թատրոնի դրամատիկական ստուդիան, որից հետո աշխատանքի նշանակվել Գավառի պետական դրամատիկական թատրոնում: 1976թ-ից աշխատում է Կապանի Ա.Շիրվանզադեի անվան պետական դրամատիկական թատրոնում՝ որպես դերասանուհի: Մարմնավորած դերերից են՝ Մոլիերի «Տարտյուֆ» (Դորինա), Ա.Շիրվանզադեի «Պատվի համար» (Ռոզալիա), «Չար ոգի» (Ջավահիր), «Եվգինե» (Հռիփսիմե), Հ.Մաթևոսյանի «Աշնան արև» (Արուս), Ռ.Կաշաուսկասի «Երազանքների տունը» (Բետի), Լ.Մութաֆյանի «Սրճարան Հիշողություն» (Աստղիկ) և այլն: Արժանացել է մի շարք պատվոգրերի: